Up-527/02
Natisni
Opravilna št.:
Up-527/02
Datum odločitve:
1. 10. 2002
ECLI:
ECLI:SI:USRS:2002:Up.527.02
Akt:
Ustavna pritožba A. A. zoper sodbo Vrhovnega sodišča št. VIII Ips 118/2001 z dne 26. 3. 2002
Izrek:
Ustavna pritožba A. A. zoper sodbo Vrhovnega sodišča št. VIII Ips 118/2001 z dne 26. 3. 2002 se zavrže.
Evidenčni stavek:
Ker je pritožnik vložil ustavno pritožbo po izteku zakonsko določenega roka, je Ustavno sodišče ustavno pritožbo zavrglo.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 8. 2002
Vrsta odločitve:
sklep
Vrsta rešitve:
zavrženje
Dokument:
US21750
Up-527/02 - 6
21. 10. 2002
SKLEP
Ustavno sodišče je v postopku za preizkus ustavne pritožbe A. A. iz Ž. Z. na seji senata dne 1. oktobra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. VIII Ips 118/2001 z dne 26. 3. 2002 se zavrže.
Obrazložitev
A.
1. Vrhovno sodišče je ugodilo reviziji tožene stranke zoper sodbo Višjega sodišča in izpodbijano sodbo Višjega sodišča spremenilo tako, da je pritožbo tožnika zoper sodbo sodišča prve stopnje, s katero je bil zavrnjen pritožnikov tožbeni zahtevek za razveljavitev sklepov tožene stranke, na podlagi katerih je pritožniku prenehalo delovno razmerje, posledično pa tudi zahtevka za ugotovitev, da mu delovno razmerje pri toženi stranki ni prenehalo in da ga je dolžna zato tožena stranka pozvati nazaj na delo, zavrnilo.
B.
2. Pritožnik je dne 1. 8. 2002 na Ustavno sodišče vložil vlogo, v kateri je Ustavno sodišče prosil za pojasnila v zvezi z v izreku in prvi točki obrazložitve tega sklepa omenjeno odločitvijo Vrhovnega sodišča. Z dopisom z dne 20. 8. 2002 ga je Ustavno sodišče obvestilo, da strankam ni pristojno pojasnjevati odločitev drugih sodišč, zaradi česar njegove vloge ne more vpisati med zadeve, o katerih je pristojno odločati Ustavno sodišče. Hkrati ga je obvestilo, da lahko pod pogoji Zakona o Ustavnem sodišču (v nadaljevanju ZUstS) pri Ustavnem sodišču vloži ustavno pritožbo zaradi kršitve človekovih pravic s posamičnimi akti. Dne 27. 8. 2002 je pritožnik na Ustavno sodišče vložil vlogo, v kateri obvešča Ustavno sodišče, da vlaga zoper sodbo Vrhovnega sodišča ustavno pritožbo.
3. V skladu s prvim odstavkom 52. člena ZUstS je treba ustavno pritožbo vložiti v roku šestdesetih dni od vročitve izpodbijanega akta. Po podatkih, ki jih je Ustavnemu sodišču posredovalo Delovno sodišče v Kopru, Oddelek v Novi Gorici, je bila izpodbijana sodba Vrhovnega sodišča pooblaščencu pritožnika vročena 18. 4. 2002, ustavno pritožbo pa je pritožnik vložil 27. 8. 2002, torej po izteku zakonsko določenega šestdesetdnevnega roka. Po izteku zakonsko določenega šestdesetdnevnega roka je pritožnik na Ustavno sodišče vložil tudi vlogo z dne 1. 8. 2002. To pa pomeni, da si z vložitvijo vloge z dne 1. 8. 2002 pritožnik ne bi mogel varovati roka za vložitev ustavne pritožbe, četudi bi bilo to vlogo po njeni dopolnitvi z vlogo z dne 27. 8. 2002 mogoče obravnavati kot ustavno pritožbo.
4. Glede na navedeno je Ustavno sodišče ustavno pritožbo zavrglo. C.
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se v zakonskem roku za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan